Obsah
1.	Úvod

2.	Vyhodnotenie plnenia plánu konsolidačnej funkcie v roku 2006

2.1.	Kontrolný mechanizmus

2.1.1.	Plynulé financovanie záväzkov voči Sociálnej poisťovni, zdravotným poisťovniam  a daňovým úradom a nezvyšovanie dlhu
2.1.2.	 Investície do železničnej infraštruktúry z vlastných zdrojov realizovať so zameraním na
2.1.3.	 Zabezpečiť trend vývoja ekonomických  ukazovateľov 
2.1.4.	 Zamestnanosť 
2.1.5.	 Sociálna oblasť

2.2.	 Vyhodnotenie opatrení ŽSR na zabezpečenie hospodárenia v roku 2006

3.	Návrh aktualizácie plánu konsolidačnej funkcie ŽSR na roky 2007 – 2011

3.1.	Špecifikácia vzťahov ŽSR a štátu

3.1.1.	Dotácia na krytie straty z prevádzkovania dráh – neinvestičná dotácia
3.1.2.	Dotácia na modernizáciu železničnej siete – investičná dotácia
3.1.3.	Potreba krytia splátok finančných záväzkov

3.2.	Aktualizácia finančného modelu do roku 2011 

3.3.	Rast výkonnosti a konkurencieschopnosti prevádzkovania dráh 

4.	Závery a odporúčania

1. Úvod
Vláda svojim uznesením č. 511 zo 7. júna 2006 schválila vyhodnotenie kontrolného mechanizmu v roku 2005, aktualizáciu plánu konsolidačnej funkcie Železníc Slovenskej republiky (ďalej ŽSR) a  aktualizáciu finančných projekcií a špecifikáciu vzťahov ŽSR a štátu k plneniu konsolidačnej funkcie na roky 2006 – 2010.  Súčasne uložila predložiť na rokovanie vlády  vyhodnotenie kontrolného mechanizmu za rok 2006 a aktualizáciu plánu konsolidačnej funkcie Železníc Slovenskej republiky na ďalšie roky.

Predmetom materiálu je vyhodnotenie plánu konsolidačnej funkcie za rok 2006 a návrh finančného modelu ŽSR na obdobie rokov 2007 - 2011.

2. Vyhodnotenie plnenia plánu konsolidačnej funkcie v roku 2006

Rok 2006 z hľadiska plnenia plánu konsolidačnej funkcie možno hodnotiť pozitívne, keďže boli v súčinnosti s MF SR, MDPT SR a ŽSR vyriešené okruhy problémov vyžadujúce riešenie v danom roku:
-	ukončenie procesu notifikácie opatrení v rámci Európskej komisie, Generálne riaditeľstvo pre energetiku a dopravu  s dopadom na:
a)	nenávratnosť prostriedkov z realizácie štátnych záruk za Železnice Slovenskej republiky, Bratislava v roku 2004, 2005, 2006 (Uznesenie vlády SR č. 835/2004 a č. 1095/2006). Európska komisia nevzniesla voči tomuto opatreniu výhrady, vzhľadom na to, že  neexistujú odôvodnené pochybnosti o zlučiteľnosti opatrenia so spoločným trhom. Opatrenie je považované za existujúcu pomoc podľa článku 88 ods.1 Zmluvy o ES.
b)	odpustenie penále zo Sociálnej poisťovne, ktoré nemožno považovať za pomoc podľa článku 87 Zmluvy o ES (bližšie pozri 2.1 bod 1 materiálu).
-	zvýšenie základného imania ŽSR formou nepeňažného vkladu pohľadávok štátu v objeme        2 380 670 781 Sk (Uznesenie vlády SR č. 921/2006),
-	schválenie prechodu záväzkov ŽSR vyplývajúcich z úverov so štátnou zárukou do štátneho dlhu od 1. 1. 2007 (Uznesenie vlády SR č. 1094/2006).

2.1. Kontrolný mechanizmus

Z aktualizácie finančného modelu na roky 2006 – 2010 vyplynuli nasledovné úlohy a ukazovatele, ktoré sú predmetom ročného vyhodnocovania kontrolného mechanizmu:

2.1.1.	Plynulé financovanie záväzkov voči Sociálnej poisťovni, zdravotným poisťovniam  a daňovým úradom a nezvyšovanie dlhu
V roku 2006 ŽSR plnili svoje odvodové povinnosti voči Sociálnej poisťovni, zdravotným poisťovniam a  daňovým úradom v stanovenom termíne a v požadovanej výške.
Súčasne v priebehu hodnoteného obdobia boli vyriešené záväzky z predchádzajúcich období, t.j. odpustenie povinnosti ŽSR zaplatiť penále voči Sociálnej poisťovni za dlžné poistné  obdobie rokov 1997 – 2001 vo výške 6 429 547 592,34 Sk. Bolo zúčtované v októbri 2006 na základe rozhodnutí jednotlivých pobočiek Sociálnej poisťovne. 

2.1.2.	Investície do železničnej infraštruktúry z vlastných zdrojov realizovať so zameraním na:
-	potrebu odstránenia havarijných stavov na tratiach ŽSR,
-	zabezpečenie plynulej prevádzky,
-	vyrovnanie záväzkov z predchádzajúcich období,
-	obnovu zastaralej IT technológie,
-	výraznejšiu aktiváciu racionalizačných investícií vedúcich k úspore živej práce a nákladov, zvyšovaniu bezpečnosti a produktivity.
Uznesením č. 26/2006 Správna rada ŽSR schválila dňa 16. 3. 2006 Podnikateľský plán ŽSR na rok 2006, ktorého súčasťou je aj plán obstarávania dlhodobého hmotného majetku (DHM)  a dlhodobého nehmotného majetku (DNM) na rok 2006. V roku 2006 bol vytvorený priestor na investovanie v celkovej plánovanej výške  8 842 241 tis. Sk, z toho:
 •  z cudzích zdrojov v objeme 6 330 953 tis. Sk,
 •  z vlastných zdrojov v objeme 2 511 288 tis., v tom: hospodársky spôsob - 259 893 tis. Sk a dodávateľský spôsob – 2 251 395 tis. Sk.
Z vlastných zdrojov bol v roku 2006 skutočne realizovaný objem prác a dodávok (zúčtované práce a dodávky) v celkovej výške 1 983 805 tis. Sk, čo predstavuje plnenie plánu na 78,9 %, z toho hospodársky spôsob skutočnosť zúčtované práce celkom 199 379 tis. Sk = 76,7% plnenie plánu a dodávateľský spôsob skutočnosť celkom 1 784 426 tis. Sk = 79,3 % plnenie plánu. 
Na odstránenie havarijných stavov na dopravnej ceste sa na ŽSR  realizovali  predovšetkým tieto stavby:
- Kraľovany -Turany, KRŽZ (komplexná rekonštr. želez. zvršku) koľaj č.2                   224 813 740 Sk
- Stabilizácia zemného telesa Čierna n.Tisou- Košice  km 74,00-74,50               76 937 444 Sk
- Spišská Nová Ves-Vydrník, KRTV (komplex. rekonštr. trolejového vedenia)                 70  126 634 Sk
- Bratislava hl. st., rekonštrukcia nástupíšť  	     66 858 598 Sk
- Bratislava Nové Mesto, STP (stanica technických prehliadok), prístrešky a nástupištia          59 086 479 Sk
- Železničná stanica Spišská Nová Ves, rekonštrukcia výhybiek, II. etapa           41 093 493 Sk
- Rimavská Seč - Jesenské, komplexná rekonštrukcia koľaje č.1	     39 097 643 Sk
- Automatické spád. BA-Východ, KRKB (komplexná rekonštr. koľaj. bŕzd)                    12 353 222 Sk
- Kysak, komplexná rekonštrukcia zabezpečovacieho zariadenia 	       1 580 604 Sk
- Bratislava, budova GR , rekonštrukcia výťahu  v objeme 	       5 373 000 Sk
Zároveň v rámci racionalizačných investícií bolo nahradených 5 mechanických závor za svetelné priecestné zariadenia, čo predstavuje úsporu 25 prevádzkových zamestnancov. Bola zabezpečená realizácia stavby Podunajské Biskupice - Komárno, dispečerizácia trate v objeme 139 746 701Sk s dopadom úspory cca 90 prevádzkových zamestnancov po jej ukončení (z toho cca 40 zamestnancov bude presunutých na iné pracoviská ŽSR). Súčasne boli začaté práce na investičnej akcii Vranov nad Topľou – Trebišov, dispečerizácia trate.
Na obnovu zastaranej IT technológie boli dodávateľským spôsobom z vlastných zdrojov realizované najmä tieto investície:
- nákup HW (250 ks notebook a diskové pole k serverom)	19 190 104 Sk
- nákup SW (SAP licencie a Mikrosoft Selekt v objeme) 	38 498 142 Sk
- projekty ZONA (zostava cestovných poriadkov)	  2 411 140 Sk

Prehľad obstarávania DHM a DNM na ŽSR v roku 2006 podľa jednotlivých zdrojov krytia je uvedený v prílohe č.1a.

2.1.3	Zabezpečiť trend vývoja ekonomických  ukazovateľov 
Kontrolným mechanizmom (KF) stanovené ukazovatele poskytujú pohľad na plnenie konsolidačnej funkcie najmä v oblasti cudzích zdrojov a vývoj v oblasti hospodárskej činnosti.
-	Záväzky (klesajúci trend).
-	Koeficient samofinancovania (trend rastúci)  = (vlastné imanie/aktíva)*100
-	Celková úverová zadlženosť (trend klesajúci) = (bankové úvery/vlastné imanie)*100
-	Výsledok hospodárenia z hospodárskej činnosti (trend rastúci).
-	Náklady na hospodársku činnosť v tis. Sk/km prevádzkovanej siete (trend ≤ inflácia).
-	Produktivita z výnosov bez vplyvu konsolidačnej funkcie (trend rastúci).
    (výnosy z hospodárskej činnosti bez vplyvu konsolidačnej funkcie/počet zamestnancov)

Ukazovateľ | Skutočnosť k 31. 12. 2005 | Plán KF | Skutočnosť k 31. 12. 2006
| | k 31. 12. 2006 |
Záväzky celkom (tis. Sk) | 34 267 475 | 37 279 429 | 27 918 564
Koef.samofinancovania (%) | 45,78 | 46,83 | 59,46
Celková úverová zadlženosť(%) | 80,44 | 73,61 | 52,54
Výsledok hospodárenia z hospodárskej činnosti (tis.Sk) | 369 734 | -580 897 | 7 509 931
Náklady na hosp. činnosť/km prevádzkovanej siete (tis. Sk/km) | 4 574 | 4 486 | 4 543
Produktivita z výnosov bez vplyvu KF (tis.Sk/zam.) | 886 324 | 859 591 | 1 016 213

Záväzky
Na celkový pokles záväzkov k 31. 12. 2006 oproti plánu konsolidačnej funkcie malo vplyv najmä odpustenie záväzkov ŽSR z titulu úhrad za splátky v súvislosti s úvermi so štátnou zárukou realizovaných prostredníctvom FNM SR do výnosov v roku 2006 za rok 2004 vo výške 1 755 211 tis. Sk, za rok 2005 vo výške 1 732 940 tis. Sk a za rok 2006 vo výške 2 225 118 tis. Sk, ako aj zvýšenie základného imania formou nepeňažného vkladu tvoreného pohľadávkami štátu z titulu poskytnutých finančných výpomocí ŽSR  vo výške 2 380 671 tis. Sk. Na celkové zníženie záväzkov vplývala aj úhrada splátky konzorciu Calyon - Depfa Investment Bank vo výške 891 650 tis. Sk (z vlastných zdrojov), ako aj nižšie plánované čerpanie investičného úveru od konzorcia Citibank – Dexia – Tatrabanka.

Koeficient samofinancovania
Priaznivý trend vývoja tohto ukazovateľa výrazne ovplyvňuje finančnú stabilitu ŽSR. Jeho rast oproti plánu KF súvisí so skutočnosťou, že pri znížení hodnoty zdrojov krytia majetku o  3 189 166 tis. Sk, vlastné imanie zaznamenalo nárast o 9 158 430 tis. Sk. Na tento nárast vplývalo hlavne preúčtovanie záväzkov voči MF SR do základného imania vo výške               2 380 671 tis. Sk.

Celková úverová zadlženosť má klesajúci trend a tak predstavuje prijateľnú hranicu nasadenia pôžičkového kapitálu. Na priaznivý vývoj malo vplyv zníženie stavu bankových úverov k 31. 12. 2006 oproti skutočnosti k 31. 12. 2005  o 1 905 686 tis. Sk.

Výsledok hospodárenia z hospodárskej činnosti 
ŽSR na výsledku hospodárenia z hospodárskej činnosti za rok 2006 vykazujú zisk                       7 509 931 tis. Sk, oproti plánovanej strate 580 897 tis. Sk, čo znamená, že ukazovateľ je splnený. Na priaznivý vývoj výsledku hospodárenia malo vplyv najmä neplánované zaúčtovanie odpustenia úhrad istín z úverov do ostatných výnosov z hospodárskej činnosti v roku 2006 v súvislosti s úvermi so štátnou zárukou realizovaných prostredníctvom FNM SR v roku 2004 vo výške 225 095 tis. Sk, v roku 2005 vo výške 462 127 tis. Sk a v roku 2006 vo výške 921 627 tis. Sk, ako aj  neplánované zaúčtovanie odpustenia penále zo Sociálnej poisťovne do výnosov vo výške 6 429 548 tis. Sk. 

Náklady na hospodársku činnosť v tis. Sk/km prevádzkovej siete
Pozitívne možno hodnotiť skutočné náklady na hospodársku činnosť za rok 2006/km prevádzkovej siete z hľadiska medziročnej zmeny (pokles o 0,7%), pričom medziročná inflácia dosiahla 4,5 %. Pri porovnaní skutočnosti  oproti plánovanému ukazovateľu dochádza k jeho minimálnemu rastu, ako dôsledok vyššej skutočnej miery inflácie (4,5%) než uvažoval plán (2,5%) a vyššej tvorby opravných položiek k majetku z hľadiska jeho reálneho ocenenia. 

Produktivita z výnosov bez vplyvu KF 
Plnenie produktivity z výnosov bez vplyvu KF je priaznivé. Na plnenie ukazovateľa mal najväčší vplyv najmä pokles zamestnanosti oproti plánu KF v priemerných prepočítaných počtoch o 419 zamestnancov a zvýšenie výnosov o 1 401 096 tis. Sk.

Podrobná analýza hospodárenia ŽSR v porovnaní s plánom konsolidačnej funkcie je uvedená v prílohe č. 1b.

2.1.4.	Zamestnanosť
Plnenie plánu v priemernom prepočítanom počte zamestnancov v roku 2006 bolo nasledovné:

Plán v r.2006 | Skutočnosť v r.2006 | Rozdiel oproti plánu
18 537,00 | 18 118,24 | - 418,76

V porovnaní s rokom 2005 došlo ku zníženiu počtu zamestnancov v priemernom prepočítanom počte o 1 545 zamestnancov, t.j. pokles o 7,9 %. Evidenčný stav zamestnancov (stop stavy) k 31. 12. 2006 bol 18 132, čo prestavuje zníženie o 541 oproti stavu k                 31. 12. 2005, t.j. pokles o 2,9 %. Pokles zamestnanosti na ŽSR ovplyvnila realizácia racionalizačných opatrení prijatých v r. 2005 a predovšetkým presun Stredných odborných učilíšť železničných Bratislava, Trenčín, Košice pod príslušné Krajské školské úrady a  prevod činnosti zo Železničnej polikliniky Žilina na novú právnickú osobu MEDCENTRUM, s. r. o.

V roku 2006  bol ukončený pracovný pomer so 699 zamestnancami. V nasledovnej tabuľke sú uvedené vybrané dôvody a spôsoby skončenia pracovného pomeru:
Rok 2006 | Počet zamestnancov
Skončenie pracovného pomeru (PP) celkom | 699
Z toho:      podľa dôvodu skončenia PP: |
•	z organizačných dôvodov | 103
•	úmrtie | 29
•	starobný dôchodok | 36
•	predčasný starobný dôchodok | 5
•	invalidný dôchodok | 17
•	ostatné dôvody | 509
podľa spôsobu skončenia PP: |
•	skončenie PP dohodou | 451
•	výpoveď daná zamestnávateľom | 38
•	okamžité skončenie PP zamestnávateľom | 67
v tom:  len za alkohol | 17
•	skončenie PP na dobu určitú | 43
•	skončenie PP v skúšobnej dobe | 27
•	ostatné | 56

Priemerná mzda v roku 2006
Priemerná mzda za ŽSR dosiahla v r. 2006 nominálnu výšku 19 535 Sk a oproti roku 2005 sa zvýšila o  +7,52%. V porovnaní s plánom je priemerná mzda vyššia o 296 Sk a rast oproti plánu vyšší o 1,54 %. Prekročenie hodnôt oproti plánu vyplýva z  priznania mimoriadnych odmien prevádzkovým zamestnancom ŽSR počas roka v celkovej výške 75 981 000 Sk vo väzbe na dosahované priaznivé ekonomické výsledky v priebehu roka 2006, vrátane priaznivého vývoja v čerpaní mzdových nákladov. I napriek tomu celkový objem plánovaných mzdových nákladov za ŽSR nebol prekročený, pričom zostalo nevyčerpaných 32 034 742 Sk.
Z výsledkov dosiahnutej priemernej mzdy v SR a vybraných odvetví zverejnených SŠÚ za rok 2006 vyplýva nasledovné porovnanie so ŽSR:
Priemerná mzda | Rok 2006   v Sk | rozdiel oproti ŽSR v Sk | Rast  mzdy oproti r. 2005 v % | rozdiel oproti ŽSR v %
ŽSR | 19 535 | | 7,52 |
Slovenská republika | 18 761 | -774 | 8,00 | 0,48
Doprava, skladovanie, pošty a telekomunikácie | 19 532 | -3 | 6,50 | -1,02
Verejná správa a obrana, soc. zabezpečenie | 23 953 | 4418 | 10,30 | 2,78
Mzdové náklady za ŽSR celkom boli v roku 2006 čerpané vo výške 4 247 565 258 Sk.  Jednotlivé zložky mzdy tvorili nasledovný podiel: 65,99 % tarifné mzdy a zmluvné mzdy, 13,34 % náhrady mzdy (dovolenka, prekážky v práci), 10,95 % prémie, 6,06 % príplatky, 0,94 % pohotovosť a 2,72 % ostatné nezaručené zložky mzdy.

2.1.5. Sociálna oblasť
a) Vytvárať štandardné podmienky v starostlivosti o zamestnancov
Štandardné podmienky v starostlivosti o zamestnancov boli zapracované pre  jednotlivé oblasti starostlivosti o zamestnancov v   Kolektívnej zmluve ŽSR 2006. Jednotlivé úlohy boli rozpracované v oblasti  riešenia pracovných podmienok zamestnancov s dôrazom na oblasť bezpečnosti a ochrany zdravia pri práci, dôležitých osobných prekážok v práci, poskytovania odmien pri významných životných výročiach a odchode do dôchodku, zabezpečenia regenerácie pracovnej sily, zdravotnej  starostlivosti a oblasti využívania sociálneho fondu.
Nad minimálny rámec stanovený príslušnými zákonnými ustanoveniami boli v roku 2006 v súlade s KZ ŽSR zabezpečené nasledovné oblasti:
-	dôležité osobné prekážky v práci a rozšírené poskytovanie pracovného voľna pri návšteve lekára a sprevádzaní do zdravotníckeho zariadenia  v objeme 3,7 mil. Sk,
-	zlepšenie starostlivosti o rodinu v objeme 0,98 mil. Sk,
-	vyrovnávací príplatok pri strate zdravotnej a zmyslovej spôsobilosti v objeme 2,1 mil. Sk,
-	sociálne kompenzácie v celkovom objeme 11,37 mil. Sk,
-	odstupné v objeme 12,38 mil. Sk.
b) Pri kolektívnom vyjednávaní pri uzatváraní kolektívnej zmluvy ďalej nevytvárať sociálne záväzky, ktoré nezodpovedajú ekonomickým možnostiam ŽSR.
Pre rok 2006 nebolo v kolektívnom vyjednávaní dohodnuté rozšírenie sociálnych záväzkov. Naopak, ich rozsah v oblasti riešenia dôležitých osobných prekážok v práci bol zúžený (zrušené pracovné voľno v súvislosti so svadbou a pohrebom rodinného príslušníka). Pre rok 2006 boli  sprísnené podmienky pre priznanie sociálnych kompenzácií, ako aj vyrovnávacieho príplatku pri strate zmyslovej a zdravotnej spôsobilosti. Rozvoj starostlivosti o zamestnancov ŽSR je realizovaný v súlade so súčasným trendom v rámci európskych železničných spoločností s tým, že jeho cieľom je predovšetkým zohľadnenie špecifických podmienok zamestnancov v železničnej prevádzke.
      Kolektívna zmluva ŽSR na rok 2007 nerozširuje  rozsah sociálnych záväzkov v oblasti poskytovania odchodného, odstupného a sociálnych kompenzácií. Jednotlivé záväzky Kolektívnej zmluvy v oblasti sociálnej starostlivosti o zamestnancov nerozširujú jej finančnú náročnosť v porovnaní s uplynulým rokom.            
     Zachovanie znižovania objemu nákladov na nároky vyplývajúce zamestnancom z KZ ŽSR je zabezpečené aj naďalej realizáciou podmienky posudzovania odpracovaných rokov len v ŽSR a ich právneho predchodcu (v minulosti boli v tejto podmienke posudzované odpracované roky v rezorte železničnej dopravy).
2.2. Vyhodnotenie opatrení ŽSR na zabezpečenie hospodárenia v roku 2006

Podnikateľským plánom ŽSR na rok 2006 boli na základe analýzy silných a slabých stránok stanovené nasledovné hlavné vrcholové ciele ŽSR na rok 2006: 
•	Dosiahnuť vyrovnané príjmy a výdavky v hospodárení ŽSR
•	Modernizovať a budovať železničnú infraštruktúru
•	Vybudovať efektívny systém riadenia prevádzky na dopravnej ceste
•	Maximálne využívať prostriedky z externých zdrojov (štát a granty EÚ)
•	Vybudovať efektívny systém riadenia správy a údržby železničnej infraštruktúry 
•	Zabezpečiť optimalizáciu využitia zdrojov
•	Vytvoriť efektívny systém riadenia ľudských zdrojov 
Rozpracovanie uvedených vrcholových cieľov do čiastkových opatrení a vyhodnotenie ich plnenia je uvedené v prílohe č. 1c.

3. Návrh aktualizácie plánu konsolidačnej funkcie ŽSR na roky 2007 - 2011

Podmienky, ktoré zásadným spôsobom ovplyvňujú Aktualizáciu plánu plnenia konsolidačnej funkcie na nasledovné obdobie:
a) Východiská definované v schválenom Podnikateľskom pláne ŽSR na rok 2007, ktorý rešpektuje:
•	Podpísanú Zmluvu o prevádzkovaní dráh na rok 2007 s nevybilancovaným výsledkom hospodárenia (- 370,4 mil. Sk) a s možnosťou jeho vyrovnania v prípade priaznivého hospodárenia verejných financií v roku 2007,  resp. zlepšenia tržieb alebo zníženia nákladov,
•	výnos Úradu pre reguláciu železničnej dopravy (ÚRŽD) č. 654/2005 Z. z. z 19. 12. 2005,  
•	systém poskytovania osobitných sadzieb v osobnej a nákladnej doprave na podporu zamedzenia poklesu dopravných výkonov dopravcov na sieti ŽSR,
•	prevzatie záväzkov z úverov so štátnou zárukou do štátneho dlhu v súlade s Uznesením vlády SR č. 1094/2006, 
•	predpokladané trendy vývoja cien vstupov, s prihliadnutím na makroekonomické predpoklady v rozpočte verejnej správy, 
•	schválenú Kolektívnu zmluvu ŽSR na rok 2007, rast priemernej mzdy v roku 2007 o 5,8 %,
•	zmluvy s dopravcami na prevádzkovanie dopravy na dráhe, ako aj s inými subjektmi na dodávku služieb ŽSR v ostatných činnostiach,

b)	aktualizácia prognózy finančných potrieb ŽSR v oblasti investícií viazaných na modernizáciu železničnej infraštruktúry  a na krytie straty z prevádzkovania dráh v rokoch 2007- 2011 a možnosti ich krytia z verejných financií (príloha č. 6).
c)	ukončenie procesu konsolidačnej funkcie ŽSR v oblasti záväzkov z úverov so štátnou zárukou. 
Na základe vyhodnotenia konsolidačnej funkcie, ukazovateľov kontrolného mechanizmu a výsledkov hospodárenia ŽSR za rok 2006 možno konštatovať, že proces konsolidácie v oblasti úverov so štátnou zárukou je ukončený. Otvorenými okruhmi, ktoré je ešte potrebné riešiť v spolupráci s MDPT SR a MF SR sú:
•	povinnosť ŽSR vysporiadať vlastníctvo nehnuteľností podľa Čl. I. § 6 ods.2 a Čl. II. § 6 ods.1 písm. i) zákona č. 259/2001 Z. z. v znení neskorších predpisov v prospech štátu s následnou povinnosťou vkladu príslušných nehnuteľností do základného imania Železničnej spoločnosti, a. s. (§ 6 ods.3 a 4),
•	správa prebytočného a neupotrebiteľného majetku (správa, udržiavanie, likvidácia, resp. zhodnocovanie).
Neukončenie týchto oblastí, ktoré zadefinoval Plán plnenia konsolidačnej funkcie, neboli doriešené pre  nedostatok zdrojov verejných financií. 
Definovanie príčin negatívneho vývoja na ŽSR v r. 1994 – 2002, ktoré viedli k prijatiu plánu plnenia konsolidačnej funkcie ŽSR a realizované opatrenia k zamedzeniu negatívneho vývoja v rokoch 2002 – 2006 v súlade s Uznesením vlády SR č. 1094/2006 sú uvedené v samostatnej prílohe č. 12.
d)	ďalšie zmeny externého prostredia, najmä návrh rozpočtu verejnej správy na roky 2008 – 2010 a osobitne pripravovaný návrh zmeny koncepcie spoplatňovania železničnej dopravnej cesty po roku 2007 vo väzbe na pripavovaný nový výnos Úradu pre reguláciu železničnej dopravy, ktorým sa ustanovuje rozsah regulácie cien v železničnej doprave.
3.1.	Špecifikácia vzťahov ŽSR a štátu 
Zabezpečenie prevádzkovania dráh v súlade so zákonom č. 164/1996 Z. z. o dráhach v znení neskorších predpisov pri regulovanej cene vyžaduje zo strany štátu dotáciu pre prevádzkovateľa dráh na krytie strát spojených s prevádzkovaním dráh. Pre zabezpečenie ekonomických a finančných ukazovateľov projektovaných do roku 2011 a ďalšie nezvyšovanie dlhov ŽSR je zo strany štátu potrebné naplniť nasledovné predpoklady.

3.1.1.	Zmluva o prevádzkovaní dráh na roky 2007 – 2011

S prihliadnutím na obmedzené možnosti rozpočtu verejnej správy na pokrytie straty z prevádzkovania dráh boli vykonané korekcie v oblasti:

a)	Kvantifikácia výnosov
Kvantifikácia výnosov ŽSR vychádza:
•	z platného výnosu ÚRŽD č. 654/2005 Z. z., ktorým sa ustanovuje rozsah regulácie cien v železničnej doprave v roku 2007. Štruktúra ceny je stanovená pre jednotlivé kategórie tratí ŽSR. Pri spoplatňovaní nie je vymedzená miera zisku,
•	z predpokladaného medziročného rastu dopravných výkonov:
rok 2008 -  9% nárast, rok 2009 -  5% nárast, rok 2010 -  3% nárast a rok 2011 -  3% nárast.

Daná skutočnosť sa prejaví  v náraste poplatku za použitie železničnej dopravnej cesty pri platnej maximálnej cene za použitie ŽDC. 
| 2007 | 2008 | 2009 | 2010 | 2011
OD  tis.vlkm | 31 926 104 | 31 926 104 | 31 926 104 | 31 926 104 | 31 926 104
ND tis. vlkm | 18 354 010 | 20 005 871 | 21 806 399 | 22 460 591 | 23 134 409
Výkony spolu    tis. vlkm | 50 280 114 | 51 931 975 | 53 732 503 | 54 386 695 | 55 060513
Poplatok za použitie ŽDC (mil.Sk) | 7 094, 0 | 7 581,7 | 7 861,1 | 8 046,4 | 8 241,0

•	z neinvestičnej dotácie schválenej vo východiskách štátneho rozpočtu na roky 2008 – 2010 vládou SR

b)	Kvantifikácia nákladov
Kvantifikácia nákladov vychádza:
•	z rastu inflácie,
•	z ceny energií stanovených URSO, z odvodových povinností, daní a iné,
•	z vykalkulovaných ekonomických nákladov na dané výkony, znížených o vyčlenené odpisy z DHM financovaného zo zdrojov EÚ, ktoré treba spájať s vyriešením spôsobu financovania jednoduchej reprodukcie za účasti MDPT SR a MF SR,
•	z nárastu mzdových nákladov súvisiacich s vývojom zamestnancov ŽSR a s rastom    priemernej mzdy a s tým súvisiaci rast zákonného sociálneho poistenia.

Celkovú bilanciu výkonov, výnosov a EON zo zmluvy o prevádzkovaní dráh na jednotlivé roky je vidieť z nasledovných prehľadov.

Bilancia výkonov z prevádzkovania dráh do roku 2011
| | v mil. Sk
| 2007 | 2008 | 2009 | 2010 | 2011
EON výkonu spolu | 11 158,7 | 11 652,1 | 12 135,9 | 12 551,1 | 13 086,1
Z toho odpisy DHM financované zo zdrojov EÚ | 0 | 295,0 | 490,0 | 710,0 | 1 040,0
EON po vyčlenení odpisov | 11 158,7 | 11 357,1 | 11 645,9 | 11 841,1 | 12 046,1
Výnosy ZPD celkom | 7 102,9 | 7 586,7 | 7 866,1 | 8 051,4 | 8 246,0
z toho: poplatok za použitie ŽDC | 7 094,0 | 7 581,7 | 7 861,1 | 8 046,4 | 8 241,0
iné výnosy HČ | 8,8 | 5,0 | 5,0 | 5,0 | 5,0
Strata ZPD celkom | -4 055,8 | - 3 770,4 | -3 779,8 | - 3789,7 | -3 800,1
Dotácia zo ŠR ( východiská ŠR na r. 2008-10) | 3 600,0 | 3 600,0 | 3 600,0 | 3 600,0 | 3 600,0
Nekrytá strata | -455,8 | - 170,4 | - 179,8 | -189,7 | -200,1
z toho: úroky z invest.úveru | 85,4 | 170,4 | 179,8 | 189,7 | 200,1
Potreba dofinancovania zo ŠR | 370,4* | 295,0** | 490,0** | 710,0** | 1040,0**
z toho: prevádzkovanie inraštruktúry | 370,4 | 295,0** | 490,0** | 710,0** | 1040,0**
* = V roku 2007 bola uzatvorená ZPD s nekrytou  stratou v objeme 370,4 mil. Sk s možnosťou riešenia priaznivého vývoja hospodárenia verejných financií koncom roka 2007. V prípade nedofinancovania straty z verejných  zdrojov v priebehu roka 2007 bude konkrétny spôsob riešenia definovaný v rámci Protokolu o vyhodnotení ZPD za rok 2007 v súlade s článkami zmluvy.
** = bude potrebné doriešiť spôsob financovania  odpisov DHM obstarávaného v rámci modernizačných a rozvojových projektov financovaných z fondov EÚ, v opačnom prípade to bude mať negatívny dopad na výsledok hospodárenia ŽSR (viď prílohu č. 8)

Pri nesplnení niektorých kvantifikovaných ukazovateľov sa zvyšuje riziko potreby vyššej neinvestičnej dotácie tak, ako je uvedené v daných prehľadoch. Najväčšie riziko pre vybilancovanosť zmluvy pri prevádzkovaní dráh na jednotlivé roky by predstavovalo zaradenie odpisov DHM financovaných z prostriedkov EÚ od roku 2008, (kedy sa budú zverovať do majetku ŽSR modernizované úseky na koridore V). V tomto prípade by sa zvýšila potreba neinvestičnej dotácie o čiastky uvedené v predchádzajúcom prehľade a riziko spoplatňovacieho systému najmä v poplatku za použitie ŽDC pre nákladnú dopravu (naďalej nebude možné znižovať poplatok a prispôsobovať ho cenovej úrovni iných krajín EÚ).

V roku 2007 MDPT SR poskytuje pre ŽSR aj bežný transfer vo výške 6 000 tis. Sk na podporu obrany. Pre rok 2008 sa uvažuje so sumou 5 000 tis. Sk, pre rok 2009 so sumou 6000 tis. Sk a pre rok 2010 so sumou 17 000 tis. Sk.

Vývoj ekonomicky oprávnených nákladov v rokoch 2003 - 2007 

Ukazovateľ | M.j. | 2003. | 2004. | 2005. | 2006. | 2007.
Prevádzkovaná sieť podľa ZPD | km | 3 657,0 | 3 660,0 | 3 658,0 | 3 658,0 | 3 658,0
EON skutočnosť | mil.Sk | 11 195,8 | 11 068,9 | 11 167,7 | 10 906,0 | 11 073,3
EON prepočítané cez infláciu | mil.Sk | 11 195,8 | 12 035,5 | 11 367,7 | 11 670,2 | 11 244,1
Úspory nákladov ročné | mil.Sk | 0,0 | -966,7 | -200,0 | -764,2 | -170,9
Úspory nákladov spolu | mil.Sk | -2 101,8

  

3.1.2	Dotácia na modernizáciu železničnej siete – investičná dotácia

Čerpanie prostriedkov EÚ a spolufinancovanie za roky 2004 – 2006:

ŠF | 2006 | 915 575 000,00 | 2005 | 143 790 000,00 | 2004 | 0,00
KF | 2006 | 436 682 000,00 | 2005 | 0,00 | 2004 | 0,00
ISPA | 2006 | 1 341 000 000,00 | 2005 | 1 406 389 000,00 | 2004 | 757 610 000,00
TEN-T | 2006 | 15 400 000,00 | 2005 | 0,00 | 2004 | 0,00
spolufin. | 2006 | 2 189 552 000,00 | 2005 | 1 431 877 000,00 | 2004 | 541 772 000,00
ŠD | 2006 | 375 751 000,00 | | 0,00 | 2004 | 972 883 000,00
spolu | 2006 | 5 273 960 000,00 | 2005 | 2 982 056 000,00 | 2004 | 2 272 265 000,00
spoluf.2006 | 153 429 000,00 | | ŠD2006 | 360 351 000,00 | |
| 305 192 000,00 | | | 15 400 000,00 | |
| 1 730 931 000,00 | | | 375 751 000,00 | |
| 2 189 552 000,00 | | | | |
spoluf.2005 | 47 930 000,00 |
| 1 383 947 000,00 |
| 1 431 877 000,00 |

Zo schváleného podnikateľského plánu ŽSR, ktorý rešpektuje rozpočet verejnej správy v oblasti kapitálových výdavkov a zdrojov EÚ, vyplýva nasledovný rozsah cudzích zdrojov na obstarávanie investícií v roku 2007:

| (v tis. Sk)
Cudzie zdroje celkom | 10 617 651
z toho: |
1. Štátna dotácia – investičný transfer | 1 320 331
V tom: Obrana – dopravná podpora | 30 000
Spolufinancovanie k TEN-T | 199 520
2. Dočerpanie  investičného úveru CITI z r.2005 | 243 708
3. Úver EIB (Bombardier) dočerpanie | 138 872
4. Fondy EÚ spolu | 4 395 267
V tom: ISPA | 0
Kohézny fond | 2 991 742
Štrukturálny fond | 1 403 525
5. Zdroje  TEN-T | 199 520
6. Spolufinancovanie SR k fondom EÚ spolu | 1 306 713
V tom:  Spolufinancovanie SR k ISPA | 335 209
Spolufinancovanie SR ku KF | 758 621
Spolufinancovanie SR k ŠF | 212 883
7. Investičný úver ( krytie deficitu zdrojov na kofinancovanie     k projektom EÚ) | 3 013 240
V roku 2007 MDPT SR poskytlo pre ŽSR aj bežný transfer na technickú asistenciu projektov ISPA v objeme 8, 083 mil. Sk, z toho 5, 514 mil. Sk sú prostriedky ISPA a 2, 569 mil. Sk sú zdroje zo štátneho rozpočtu. Pre rok 2008 sa uvažuje s bežným transferom na technickú asistenciu v objeme 8,6 mil. Sk a pre rok 2009 v objeme 3,8 mil. Sk.

Financovanie investícií v rokoch 2008 – 2011:
(mil. Sk) | 2008 | 2009 | 2010 | 2011

Investičná dotácia zo ŠR                         

Z toho : spolufinancovanie TEN-T
             podpora obrany

1 620

199,5

20

1 825

0

0

1 835

0

5

2 163,0

0

5

Prostriedky z EÚ (ISPA, KF, ŠF) požiadavka  ŽSR | 4 455,4 | 5 617,3 | 10 583,3 | 10 583,3
Spolufinancovanie (ku ISPA, KF, ŠF) požiadavka  ŽSR | 1 166,9 | 1 174,0 | 2 005,3 | 2 005,3
Spolu | 8 331,4 | 9 803,4 | 14 751,6 | 14 751,6

Financovanie investícií v rokoch 2008 – 2011 vychádza z koncepcie „Program modernizácie a rozvoja železničnej infraštruktúry na r. 2007 - 2010“, ktorá sa súčasne predkladá na rokovanie vlády SR. Koncepcia obsahuje zhodnotenie súčasného stavu a analyzuje dôvody prečo vznikol deficit zdrojov na krytie rozpočtu akcií nad rámec finančných memoránd. Koncepcia podrobne definuje potrebu finančných zdrojov z EÚ a spolufinancovania podľa jednotlivých stavieb, ktoré sú v rámci operačného programu na schvaľovaní v orgánoch EÚ. Po ich schválení bude zabezpečené spolufinancovanie zo ŠR. 

3.1.3. Potreba krytia splátok finančných záväzkov 

Z portfólia záväzkov ŽSR sú vymedzené záväzky, ktorých úhrada vyžaduje zdroje verejných financií.
V priebehu roku 2007 je realizované prevzatie záväzkov z úverov so štátnou zárukou do štátneho dlhu v súlade s Uznesením vlády SR č.1094/2006 v objeme istiny 19 921 619 tis. Sk a úrokov 487 306 tis. Sk.
Otvoreným problémom, ktorý nebol vyriešený v rámci konsolidačnej funkcie od roku 2002 je vysporiadanie nevysporiadaného majetku, ktorého účtovná hodnota k ultimu roka 2006 činila 6 771 218 tis. Sk a vyžaduje danú výšku zdrojov z rozpočtu verejnej správy v nasledovnom období. Uznesením vlády SR č. 898/2005 bod D.3. bola stanovená povinnosť rozpočtovať pre ŽSR v rámci rozpočtovej kapitoly MDPT SR prostriedky na vysporiadanie majetku, avšak zdroje pre ŽSR neboli pre ich nedostatok pridelené.
Požiadavka  ŽSR na zdroje na vysporiadanie nevysporiadaného majetku vyplývajúceho z projektu transformácie ŽSR je nasledovná:

(mil. Sk) | 2007 | 2008 | 2009 | 2010 | 2011
Vysporiadanie nevysporiadaného majetku (investície) | 10,0 | 230,0 | 200,0 | 165,0 | 155,0

	Vo východiskách štátneho rozpočtu na roky 2008 – 2010 sa z uvedenými čiastkami nepočíta.

3.2.	Aktualizácia finančného modelu do roku 2011 

Aktualizácii finančného modelu na roky 2007 – 2011 vychádza z nasledovných predpokladov:

-	zo zachovania úrovne objemu dopravných výkonov v osobnej doprave do roku 2011, rast výkonov v nákladnej doprave. Cieľom ŽSR je v rámci interných možností vytvoriť podmienky na udržanie súčasného podielu na trhu, 
-	z ceny poplatku za použitie ŽDC je spracovaná v súlade s výnosom ÚRŽD č. 654/2005 Z. z. bez uplatnenia miery zisku. V prognóze je premietnutá súčasná cenová úroveň,
-	z medziročného rastu nákladov a cien vstupov maximálne do výšky inflácie vymedzenej makroekonomickou prognózou MF SR aktualizovanou k 31.1.2007 (v rokoch: 2007 +3,1%, 2008 + 1,9%, 2009 až 2011 ročne + 2,4%). Rast priemernej mzdy v roku 2007 +5,8% oproti roku 2006, v ďalších rokoch medziročný rast o 5 %,
-	z prevzatia záväzkov ŽSR vyplývajúcich z úverov so štátnou zárukou do štátneho dlhu (na základe Uznesenia vlády SR č. 1094/2006). S prevzatím úverov do štátneho dlhu súvisí výška výnosov v roku 2007 s dopadom na kladný výsledok hospodárenia,
-	v roku 2007  sa zatiaľ uvažuje s čerpaním nového investičného úveru vo výške cca 3,013 mld. Sk, na krytie deficitu spolufinancovania SR na modernizačné projekty financované z príspevkov fondov EÚ. Finančné prostriedky nad rámec Finančných memoránd tvoria 3,4 mld. Sk, najmä z titulu cenového nárastu z časového rozdielu medzi podpísaním rozhodnutia EK, vyhodnotením verejnej súťaže na dodávateľa stavebných prác a z titulu spresnenia, resp. zmeny technického riešenia pri vypracovaní projektovej dokumentácie vyšších stupňov a realizácie stavieb. Podrobné zdôvodnenie nárastu potreby uvedených zdrojov sa nachádza v súčasne predkladanom návrhu „Program modernizácie a rozvoja železničnej infraštruktúry na rol 2007 - 2010“. V celom prognózovanom období je do hospodárskeho výsledku premietnutá kapitalizácia úrokov z uvedeného úveru. V prognóze nie je premietnuté vyňatie odpisov zo stavieb financovaných z fondov EÚ z bilancie ZPD.
-	od roku 2008 finančný model uvažuje s neinvestičnou dotáciou podľa bilancie výkonov na str. 10,
-	z aktualizácie investičného programu do roku 2011 (príloha č.6),
-	z prepočtu finančných ukazovateľov podľa metodiky, na základe ktorej boli z cudzích zdrojov  vyňaté prijaté štátne investičné dotácie a dotácie zo zdrojov fondov EÚ,
-	zo zaradenia ukazovateľa produktivity práce z upravenej pridanej hodnoty. Pridaná hodnota bola upravená o výšku neinvestičného transferu z dôvodu reálnejšieho vyjadrenia výkonnosti firmy (úprava je odôvodnená tým, že  neinvestičný transfer vykrýva stratu, ktorá vzniká reguláciou ceny poplatku za používanie ŽDC).

Aktualizácia plánu konsolidačnej funkcie pre rok 2006 a do roku 2011 je kvantifikovaná v prílohách č. 6 – 11. 

3.3	. 		Rast výkonnosti a konkurencieschopnosti prevádzkovania dráh 
Na základe vyhodnotenia plánu konsolidačnej funkcie, ukazovateľov kontrolného mechanizmu a výsledkov hospodárenia ŽSR v roku 2006  je možné konštatovať, že ťažisko zámerov vymedzených v rámci plánu plnenia konsolidačnej funkcie ŽSR, ktorý vyplynul z projektu transformácie a reštrukturalizácie ŽSR (schválené Uznesením vlády SR č. 549/2003) bolo splnené (bližšie pozri časť 3 bod c) a v ďalšom období je potrebné zamerať sa na rast výkonnosti a konkurencieschopnosti prevádzkovania dráh.
Realizácia rastu výkonnosti prevádzkyschopnosti dráh si vyžaduje :
a)	Splnenie nasledovných hlavných cieľov ŽSR, ktoré boli schválené Správnou radou ako súčasť Podnikateľského plánu na rok 2007 a majú dlhodobý charakter :
•	Dosahovať vyrovnané príjmy a výdavky v hospodárení ŽSR
•	Modernizovať a budovať železničnú infraštruktúru
•	Vybudovať efektívny systém riadenia prevádzky na dopravnej ceste
•	Maximálne a efektívne využívať prostriedky z externých a interných zdrojov (štát, zdroje EÚ a vlastné zdroje)
•	Budovať efektívny systém riadenia správy a údržby železničnej infraštruktúry 
•	Zabezpečovať optimalizáciu využitia zdrojov
•	Vytvárať efektívny systém riadenia ľudských zdrojov 

b)	Pokračovať v zabezpečení trendu vývoja vybraných ekonomických ukazovateľov (viď príloha č. 11):
•	Koeficient samofinancovania (trend rastúci) 
•	Celková úverová zadlženosť bez vplyvu úverov na modernizáciu železničnej dopravnej cesty  (trend klesajúci) 
•	Výsledok hospodárenia z hospodárskej činnosti eliminovaný o odpisy DHM financovaného zo zdrojov EÚ (trend rastúci) 
•	Produktivita z výnosov bez vplyvu konsolidačnej funkcie (trend rastúci)

c)	V oblasti zamestnanosti:
V rokoch 2007 – 2011 sa neuvažuje s podstatným znížením zamestnanosti. Okrem prirodzených úbytkov zamestnanosti je znižovanie viazané len na modernizáciu železničnej infraštruktúry za účelom úspory živej práce. Predpokladaná kvantifikácia úspory zamestnancov z titulu investovania na úseku riadenia dopravy v sledovanom období rokov 2007 – 2011 je nasledovná:

- Modernizácia koridorov- úsek : Bratislava Rača – Trnava - Nové Mesto nad Váhom,                                                     a Ebilok Čadca 	     úspora 154 zamestnancov

-  Dispečerizácia trate Podunajské Biskupice- Komárno	   úspora 50 zamestnancov

-  Modernizácia koridorov- úsek: Nové Mesto nad Váhom- Zlatovce	
                                                                                             úspora 48 zamestnancov

	Ďalšie znižovanie zamestnanosti môže byť viazané na riešenie systému zabezpečenia  služieb posunu a technickej kancelárie, ktoré sú t.č. predmetom analýz (do prognózy nie je premietnuté).
d)	Úloha štátu v procese rastu výkonnosti a konkurencieschopnosti prevádzkovania dráh by mala byť zameraná predovšetkým na:
•	skvalitnenie legislatívno normatívnej a metodickej  základne v oblasti železničnej infraštruktúry (novelizácia zákona o dráhach, nový zákon o ŽSR, časový horizont uzatvárania ZPD, vymedzenie EON, zásady spoplatňovania ŽDC, spracovanie sociálneho štandardu pre podniky v pôsobnosti MDPT SR a iné,
•	zabezpečenie finančných zdrojov na investície navrhované v programe modernizácie rozvoja železničnej infraštruktúry na roky 2007 – 2010 s výhľadom do roku 2011 z prostriedkov EÚ a kofinancovania zo ŠR  a zo ŠR a 
•	na krytie straty z prevádzkovania dráh v rokoch 2007 – 2011 a možnosti ich krytia. 

MDPT SR schválilo Akčný plán dopravnej politiky, ktorý sa okrem iného zaoberá aj zavedením elektronického systému výberu mýta na vybranej cestnej infraštruktúre SR.  Zavedenie tohto systému bude založené na princípe výkonového spoplatnenia všetkých užívateľov diaľníc, rýchlostných ciest a vybraných úsekov ciest 1. triedy odstupňovane tak, aby tí užívatelia cestnej siete, ktorí ju najviac zaťažujú a poškodzujú životné prostredie, boli spravodlivo spoplatnení.
Zavedenie elektronického systému výberu mýta prispeje k vyrovnaniu nákladov za používanie infraštruktúry a zvýši výhodnosť prepravy tovarov po železnicach Slovenskej republiky. V blízkej budúcnosti sa pripraví zmena štruktúry spoplatnenia ŽDC, ktorá ešte viac priblíži harmonizáciu spoplatňovania infraštruktúry.

4. Závery a odporúčania

a)	zabezpečenie dostatku finančných zdrojov na modernizačné a rozvojové projekty financované zo zdrojov EÚ

b) zabezpečenie neinvestičnej dotácie na krytie straty z prevádzkovania dráh 
Suma pre rok 2007 na krytie straty z prevádzkovania dráh je v súlade so zákonom o štátnom rozpočte na rok 2007 a predstavuje čiastku 3 600 000 tis. Sk. Vlastník dráh sa zaväzuje uhradiť prevádzkovateľovi dráhy formou dotácie sumu, ktorá kryje rozdiel medzi plánovanými nákladmi a plánovanými výnosmi, maximálne do výšky schváleného, resp. upraveného rozpočtu na tento účel. Konečné  vyúčtovanie a vyrovnanie straty prebehne najneskôr do 30 pracovných dní od podpisu Protokolu o vyhodnotení zmluvy o prevádzkovaní dráh na rok 2007. Plánovaná strata v r. 2007 je nad úrovňou schválenom zákonom o štátnom rozpočte na rok 2007 o cca 370,4 mil. Sk. Vývoj tržieb za prvé tri mesiace sa vyvíja priaznivo a oproti plánu sa zvýšili tržby cca o 182 mil. Sk.

c) príprava návrhu koncepcie spoplatnenia železničnej dopravnej cesty
V roku 2007 bude začatý proces tvorby novej koncepcie spoplatňovania železničnej dopravnej cesty,  v ktorej budú riešené nové podmienky vo väzbe na  previazanie  obsahu  a štruktúru poplatku, zabezpečenie kompatibility spoplatňovania  so smernicou EP 2001/14/ES s väzbami dopadov systému regulácie na dotačnú politiku štátu a uplatňovanie dopravnej politiky SR. Harmonogram zavádzania nového systému a účinnosti novej ceny za použitie ŽDC bude vychádzať zo systému regulácie Úradu pre reguláciu železničnej dopravy, ktorého vydanie pripravuje Úrad v r. 2007.

d) vysporiadanie majetku ŽSR
•	Za aktívnej účasti MDPT SR urýchliť proces  vysporiadania vlastníctva nehnuteľností podľa Čl. I. § 6 ods. 2 a Čl. II. § 6 ods.1 písm. i) zákona č. 259/2001 Z. z. v znení neskorších predpisov v prospech štátu. Celkové náklady potrebné pre vysporiadanie majetku predstavujú na rok 2008 sumu 230 mil. Sk, rok 2009 sumu 200 mil. Sk, rok 2010 sumu 165 mil. Sk a rok 2011 sumu 155 mil. Sk. 
•	Realizácia majetkoprávneho vysporiadania majetku, ktorý je v užívaní ŽSR bez právneho dôvodu, výkupy nehnuteľného majetku potrebného pre prípravu a realizáciu vlastnej investičnej výstavby sú viazané na minimálnu výšku zdrojov ŽSR (10 – 20 mil. Sk ročne). 

e)	vysporiadanie ostatných záväzkov ŽSR

Vzhľadom na to, že ťažisko opatrení a zámerov vyplývajúcich z plánu plnenia konsolidačnej funkcie ŽSR bolo v r. 2003 – 2007 naplnené, odporúčame, aby sa v roku 2008:
•	už neaktualizoval plán plnenia konsolidačnej funkcie, ale i naďalej sa bude pokračovať vo vysporiadaní nevysporiadaného majetku,
•	predložil na rokovanie vlády SR nový koncepčný materiál, ktorý by bol zameraný na  zabezpečenie finančnej stability, rastu výkonnosti a konkurencieschopnosti prevádzkovania dráh spolu s vyhodnotením kontrolného mechanizmu za rok 2007 v rozsahu uvedenom v časti 3.3. odsek a/  a  b/ tohto materiálu.